CELEX: 32013D0470
Language: el
Date: 2013-09-20 00:00:00
Title: 2013/470/ΕΕ: Εκτελεστική απόφαση της Επιτροπής, της 20ής Σεπτεμβρίου 2013 , για την τροποποίηση των αποφάσεων 2010/470/ΕΕ και 2010/472/ΕΕ όσον αφορά τους όρους υγειονομικού ελέγχου σχετικά με την τρομώδη νόσο των προβάτων για το εμπόριο και τις εισαγωγές στην Ένωση, σπέρματος, ωαρίων και εμβρύων των αιγοειδών και προβατοειδών [κοινοποιηθείσα υπό τον αριθμό C(2013) 5917]  Κείμενο που παρουσιάζει ενδιαφέρον για τον ΕΟΧ

24.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 252/32
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Σεπτεμβρίου 2013
   για την τροποποίηση των αποφάσεων 2010/470/ΕΕ και 2010/472/ΕΕ όσον αφορά τους όρους υγειονομικού ελέγχου σχετικά με την τρομώδη νόσο των προβάτων για το εμπόριο και τις εισαγωγές στην Ένωση, σπέρματος, ωαρίων και εμβρύων των αιγοειδών και προβατοειδών
   [κοινοποιηθείσα υπό τον αριθμό C(2013) 5917]
   (Κείμενο που παρουσιάζει ενδιαφέρον για τον ΕΟΧ)
   (2013/470/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα Α μέρος I της οδηγίας 90/425/ΕΟΚ (1), και ιδίως το άρθρο 11 παράγραφος 2 τέταρτη περίπτωση, το άρθρο 11 παράγραφος 3 τρίτη περίπτωση, το άρθρο 17 παράγραφος 2 στοιχείο β), το άρθρο 18 παράγραφος 1 πρώτη περίπτωση και το άρθρο 19 εισαγωγική πρόταση και στοιχείο β),
   Εκτιμώντας τα ακόλουθα:
   
               (1)
            
            
               Η απόφαση 2010/470/ΕΕ της Επιτροπής (2) καθορίζει υποδείγματα υγειονομικών πιστοποιητικών για το εμπόριο εντός της Ένωσης μεταξύ άλλων για παρτίδες σπέρματος καθώς και ωαρίων και εμβρύων αιγοπροβάτων. Στα παραρτήματα III και IV της εν λόγω απόφασης καθορίζονται τα αντίστοιχα υποδείγματα υγειονομικών πιστοποιητικών.
            
         
               (2)
            
            
               Η απόφαση 2010/472/ΕΕ της Επιτροπής (3), καθορίζει, μεταξύ άλλων, τις απαιτήσεις πιστοποίησης για την εισαγωγή εντός της Ένωσης παρτίδων σπέρματος καθώς και ωαρίων και εμβρύων αιγοπροβάτων. Στο μέρος 2 του παραρτήματος II και στο μέρος 2 του παραρτήματος IV της εν λόγω απόφασης καθορίζονται τα αντίστοιχα υποδείγματα υγειονομικών πιστοποιητικών.
            
         
               (3)
            
            
               Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (4) θεσπίζει κανόνες πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΜΣΕ) στα βοοειδή και τα αιγοπρόβατα. Το κεφάλαιο Α του παραρτήματος VIII του εν λόγω κανονισμού καθορίζει κανόνες που διέπουν το ενδοενωσιακό εμπόριο ζώντων ζώων, σπέρματος και εμβρύων. Επιπλέον, το παράρτημα IX του εν λόγω κανονισμού θεσπίζει τους όρους για την εισαγωγή στην Ένωση ζώντων ζώων, εμβρύων, ωαρίων και προϊόντων ζωικής προέλευσης.
            
         
               (4)
            
            
               Βάσει νέων επιστημονικών στοιχείων, ο κανονισμός (ΕΚ) αριθ. 999/2001 τροποποιήθηκε με τον κανονισμό (ΕΕ) αριθ. 630/2013 της Επιτροπής (5). Οι τροποποιήσεις του κανονισμού (ΕΚ) αριθ. 999/2001 αίρουν τους περισσότερους από τους περιορισμούς όσον αφορά την άτυπη τρομώδη νόσο. Επίσης, ευθυγραμμίζουν περαιτέρω στα πρότυπα του Παγκόσμιου Οργανισμού για την Υγεία των Ζώων (OIE) τους κανόνες που αφορούν το εμπόριο στο εσωτερικό της Ένωσης και τις εισαγωγές αιγοπροβάτων και του σπέρματος και των εμβρύων τους, ώστε να αντικατοπτρίζουν μια πιο αυστηρή προσέγγιση όσον αφορά την κλασική τρομώδη νόσο των προβάτων.
            
         
               (5)
            
            
               Τα υποδείγματα υγειονομικών πιστοποιητικών για το εμπόριο εντός της Ένωσης παρτίδων σπέρματος καθώς και ωαρίων και εμβρύων αιγοπροβάτων, τα οποία καθορίζονται στα παραρτήματα III και IV της απόφασης 2010/470/ΕΕ, και τα υποδείγματα υγειονομικών πιστοποιητικών για τις εισαγωγές στην Ένωση παρτίδων σπέρματος καθώς και ωαρίων και εμβρύων αιγοπροβάτων, τα οποία καθορίζονται στα παραρτήματα II και IV της απόφασης 2010/472/ΕΕ, θα πρέπει, επίσης, να τροποποιηθούν ώστε να αντικατοπτρίζουν τις απαιτήσεις που ορίζονται στον κανονισμό (ΕΚ) αριθ. 999/2001, όπως τροποποιήθηκε με τον κανονισμό (ΕΕ) αριθ. 630/2013.
            
         
               (6)
            
            
               Συνεπώς, θα πρέπει να τροποποιηθούν αναλόγως οι αποφάσεις 2010/470/ΕΕ και 2010/472/ΕΕ.
            
         
               (7)
            
            
               Για να αποφευχθεί τυχόν διαταραχή στο εμπόριο και τις εισαγωγές στην Ένωση παρτίδων σπέρματος καθώς και ωαρίων και εμβρύων αιγοπροβάτων, η χρήση υγειονομικών πιστοποιητικών που έχουν εκδοθεί σύμφωνα με την απόφαση 2010/472/ΕΕ και την απόφαση 2010/470/ΕΕ και των εκδόσεών τους πριν από τις τροποποιήσεις που εισάγονται με την παρούσα απόφαση θα πρέπει να επιτρέπεται κατά τη διάρκεια μεταβατικής περιόδου υπό ορισμένες προϋποθέσεις.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα III και IV της απόφασης 2010/470/ΕΕ τροποποιούνται σύμφωνα με το παράρτημα I της παρούσας απόφασης.
   Άρθρο 2
   Τα παραρτήματα II και IV της απόφασης 2010/472/ΕΕ τροποποιούνται σύμφωνα με το παράρτημα II της παρούσας απόφασης.
   Άρθρο 3
   1.   Για μια μεταβατική περίοδο έως την 31η Δεκεμβρίου 2014 τα κράτη μέλη επιτρέπουν το εμπόριο εντός της Ένωσης παρτίδων:
   
               α)
            
            
               σπέρματος αιγοπροβάτων το οποίο έχει συλλεχθεί, υποστεί επεξεργασία και αποθηκευθεί σύμφωνα με την οδηγία 92/65/ΕΟΚ έως την 31η Δεκεμβρίου 2013 και το οποίο συνοδεύεται από υγειονομικό πιστοποιητικό που εκδόθηκε το αργότερο στις 31 Δεκεμβρίου 2014, σύμφωνα με το υπόδειγμα υγειονομικού πιστοποιητικού που καθορίζεται στο παράρτημα III μέρος Α της απόφασης 2010/470/ΕΕ στην έκδοσή του πριν από τις τροποποιήσεις που εισάγονται με την παρούσα απόφαση·
            
         
               β)
            
            
               ωαρίων και εμβρύων αιγοπροβάτων τα οποία έχουν συλλεχθεί, υποστεί επεξεργασία και αποθηκευθεί σύμφωνα με την οδηγία 92/65/ΕΟΚ έως την 31η Δεκεμβρίου 2013 και τα οποία συνοδεύονται από υγειονομικό πιστοποιητικό που εκδόθηκε το αργότερο στις 31 Δεκεμβρίου 2014, σύμφωνα με το υπόδειγμα υγειονομικού πιστοποιητικού που καθορίζεται στο παράρτημα IV μέρος Α της απόφασης 2010/470/ΕΕ στην έκδοσή του πριν από τις τροποποιήσεις που εισάγονται με την παρούσα απόφαση.
            
         2.   Για μια μεταβατική περίοδο έως την 31η Δεκεμβρίου 2014 τα κράτη μέλη επιτρέπουν τις εισαγωγές εντός της Ένωσης παρτίδων:
   
               α)
            
            
               σπέρματος αιγοπροβάτων το οποίο έχει συλλεχθεί, υποστεί επεξεργασία και αποθηκευθεί σύμφωνα με την οδηγία 92/65/ΕΟΚ έως την 31η Δεκεμβρίου 2013 και το οποίο συνοδεύεται από υγειονομικό πιστοποιητικό που εκδόθηκε το αργότερο στις 31 Δεκεμβρίου 2014, σύμφωνα με το υπόδειγμα υγειονομικού πιστοποιητικού που καθορίζεται στο παράρτημα II τμήμα Α μέρος 2 της απόφασης 2010/472/ΕΕ στην έκδοσή του πριν από τις τροποποιήσεις που εισάγονται με την παρούσα απόφαση·
            
         
               β)
            
            
               ωαρίων και εμβρύων αιγοπροβάτων τα οποία έχουν συλλεχθεί, υποστεί επεξεργασία και αποθηκευθεί σύμφωνα με την οδηγία 92/65/ΕΟΚ έως την 31η Δεκεμβρίου 2013 και τα οποία συνοδεύονται από υγειονομικό πιστοποιητικό που εκδόθηκε το αργότερο στις 31 Δεκεμβρίου 2014, σύμφωνα με το υπόδειγμα υγειονομικού πιστοποιητικού που καθορίζεται στο παράρτημα IV μέρος 2 της απόφασης 2010/472/ΕΕ στην έκδοσή του πριν από τις τροποποιήσεις που εισάγονται με την παρούσα απόφαση.
            
         Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Σεπτεμβρίου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 268 της 14.9.1992, σ. 54.
   
      (2)  Απόφαση 2010/470/ΕΕ της Επιτροπής, της 26ης Αυγούστου 2010, για τον καθορισμό υποδειγμάτων υγειονομικών πιστοποιητικών για το εμπόριο εντός της Ένωσης όσον αφορά το σπέρμα, τα ωάρια και τα έμβρυα ιπποειδών και αιγοπροβάτων καθώς και τα ωάρια και τα έμβρυα χοίρων (ΕΕ L 228 της 31.8.2010, σ. 15).
   
      (3)  Απόφαση 2010/472/ΕΕ της Επιτροπής, της 26ης Αυγούστου 2010, για τις εισαγωγές στην Ένωση σπέρματος, ωαρίων και εμβρύων αιγοπροβάτων (ΕΕ L 228 της 31.8.2010, σ. 74).
   
      (4)  Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 147 της 31.5.2001, σ. 1).
   
      (5)  Κανονισμός (ΕΕ) αριθ. 630/2013 της Επιτροπής, της 28ης Ιουνίου 2013, για την τροποποίηση των παραρτημάτων του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 179 της 29.6.2013, σ. 60).
   
      ΠΑΡΑΡΤΗΜΑ I
      Τα παραρτήματα III και IV της απόφασης 2010/470/ΕΕ τροποποιούνται ως ακολούθως:
      
                  1.
               
               
                  Στο παράρτημα III, το μέρος Α αντικαθίσταται από το ακόλουθο κείμενο:
                  «ΜΕΡΟΣ A
                  Υπόδειγμα υγειονομικού πιστοποιητικού ΙΙΙΑ για το ενδοενωσιακό εμπόριο παρτίδων σπέρματος αιγοπροβάτων που έχει συλλεχθεί σύμφωνα με την οδηγία 92/65/ΕΟΚ του Συμβουλίου μετά τις 31 Αυγούστου 2010 και αποστέλλεται από εγκεκριμένο κέντρο συλλογής σπέρματος από το οποίο κατάγεται το σπέρμα
                  
                     
                  
                     
                  
                     
               
            
                  2.
               
               
                  Στο παράρτημα IV, το μέρος A αντικαθίσταται από το ακόλουθο κείμενο:
                  «ΜΕΡΟΣ A
                  Υπόδειγμα υγειονομικού πιστοποιητικού IVA για ενδοενωσιακό εμπόριο παρτίδων ωαρίων και εμβρύων αιγοπροβάτων που συλλέχθηκαν ή παρήχθησαν σύμφωνα με την οδηγία 92/65/ΕΟΚ του Συμβουλίου μετά τις 31 Αυγούστου 2010 και απεστάλησαν από εγκεκριμένη ομάδα συλλογής ή παραγωγής από την οποία κατάγονται τα ωάρια ή τα έμβρυα.
                  
                     
                  
                     
                  
                     
               
            
   
      ΠΑΡΑΡΤΗΜΑ II
      Τα παραρτήματα II και IV της απόφασης 2010/472/ΕΕ τροποποιούνται ως ακολούθως:
      
                  1.
               
               
                  Στο παράρτημα II μέρος 2, το τμήμα Α αντικαθίσταται ως εξής:
                  «Τμήμα A
                  
                  Υπόδειγμα 1 – Υγειονομικό πιστοποιητικό για σπέρμα που αποστέλλεται από εγκεκριμένο κέντρο συλλογής σπέρματος από το οποίο κατάγεται το σπέρμα
                  
                     
                  
                     
                  
                     
                  
                     
                  
                     
                  
                     
               
            
                  2.
               
               
                  Στο παράρτημα IV, το μέρος 2 αντικαθίσταται από το ακόλουθο κείμενο:
                  «ΜΕΡΟΣ 2
                  
                     Υπόδειγμα υγειονομικού πιστοποιητικού για τις εισαγωγές παρτίδων ωαρίων και εμβρύων αιγοπροβάτων